It-teknika mużikali li tagħmel il- qniepen strumenti tal-mużika kitba ta' Kenneth Cauchi l ( ienu l-bosta bliet Ewropej li kellhom il-qniepen marbuta ma' qalbhom u li daħħlu tradizzjonijiet iversi fil-mod tad-daqq ta' dawn il-qniepen. B'mod sempliċi nistgħu ngħidu li kienet l-Olanda li sfruttat dan il-mod ta' komunikazzjoni u żviluppatu għal l-istrumenti mużikali li għandna llum. Għall-bidu, il-qniepen kienu magħmula biss biex jiġbdu l-attenzjoni ta' min qiegħed jisma' il-ħoss tagħhom. Maż- żmien il-bniedem fehem aktar il-kapaċità xjentifika tat- tiswir tal-qniepen u beda jesperimenta kif jagħmel qniepen b'tonalità pperfezzjonata. Kif għidt qabel, kien fl-Olanda fejn saru l-ewwel esperimenti fil-qniepen minnħabba l-fatt li dawn kellhom it-tradizzjoni li jdoqqu innu kull siegħa biex jiġbdu l-attenzjoni ta' min qiegħed jisma, li għaddiet siegħa. Wieħed hawn irid jifhem li dak iż-żmien ma kenux jeżistu arloġġi tal-idejn. Minħabba id-daqq ta' dawn l-innijiet kien hemm pressjoni kbira fuq il-fondituri ta' dak iż-żmien biex il-qniepen li jfondu jkunu intunati kemm jista' jkun bi preċiżjoni kbira. L-aħwa Francois u Pieter Hemonv kienu dawk li speċjaliżżaw f'dan il- mestier u li proprju għamlu rivoluzzjoni f'dan il-qasam. L-aħwa Hemonv kienu jqaxxru l-qniepen tagħhom minn ġewwa biex jiksbu noti puri. Ħasra li Hemonv qatt ma għaddew it-teknika preċiża li kienu skoprewl Kien proprju f'nofs is-seklu XIX li d-dinja internazzjonali kampanoloġika għaddiet minn rivoluzzjoni meta l-produzzjoni tal-qniepen laħqet l-aktar livell baxx possibli b'mod partikulari fl-Ingilterra. Qassis protestant taħt l-isem ta' Canon Arthur Simpson ilmenta ma' diversi fondituri tal-qniepen li l-livell mużikali milħuq hu ta' livell baxx u inaċċettabbli. Simpson ilmenta wkoll li ħadd ma kien qiegħed jisimgħu jew jagħti kasu. Kien biss il- fonditur John William Tavlor I li għamel kuntatt dirett miegħu u wrieh li mhux talli kien qed jagħti kasu imma kien jaqbel miegħu perfettament u kien ilu jħoss dan in- nuqqas. Minn dakinhar bdiet ir-rivoluzzjoni u l-funderija ta' John William Tavlor bdiet tipproduċi qniepen intunati wisq aktar minn dawk tal-aħwa Hemonv. Fi kliem sempliċi l-qniepen bdew jiġu intunati biex issemmgħu l-istess nota fuq tliet ottavi differenti, kif ukoll dawk li nsejħulhom upper partials li f'kull qanpiena jridu jirrapreżentaw minor third u perfect fifih. Huma proprju dawn il-kwalitajiet mużikali li surmast tal-mużika serju għandu jfittex meta jkun ikkummissjonat jieħu ħsieb l-għażla u t-tfondija ta' sett qniepen ġodda. Maż-żmien diversi funderiji kompetituri ta' Tavlor bdew jippruvaw jikkupjawhom imma ftit huma dawk li irnexxilhom jagħmlu dan. Ir-raġuni kienet waħda: dik li tikkopja huwa tajjeb — li tikkopja ħażin huwa ħażin. Diversi fondituri għamlu dan a skapitu tagħhom billi bdew jintunaw il-qniepen tagħhom filwaqt li jibqgħu jagħmlu disinji u ornamenti oħra fuq il-parti ta' barra tal-qniepen tagħhom. Ikollna nammettu li d-dekorazzjoni fuq qanpiena hija dik li tagħti identità partikolari perċ huwa fatt xjentifikament ippruvat li d-dekorazzjoni hija ukoll counter-productive u ttellef l-intonazzjoni ta' qanpiena b'mod allarmanti. Fondituri serji jippromovu l-qniepen tagħhom fuq perfezzjoni akustika — dik artistika hija ħaġa sekondarja biex ma ngħidx ta' interess negliġibbli għax malajr tintesa meta l-qniepen jittellgħu f'posthom fil- kampnar. Huwa fatt li d-dekorazzjoni fuq qanpiena hija arti li titgawda biss mill-għasafar u l-ħamiem. X'jiddetermina qanpiena tajba2 Ir-risposta hija sempliċi: profil li huwa determinat matematikament u xjentifikament ippruvat u piż ta' bronż xieraq. Qanpiena ħoxna ħafna tkun fgata u t-tokk tagħha jkun fgat u inkoerenti. Qanpiena rqiqa min-naħa l-oħra ma tkunx b'saħħitha biżżejjed biex mill-bogħod jinstemgħu wkoll il-partial harmonics li huma tant neċessarji biex jagħtu palat mużikali lit-tokk tal-qanpiena. Ippermettuli niċċara ftit dan li qiegħed nipprova nfiehem. Huma bosta l-fondituri Ewropej li speċjaliżżaw f'dan il-qasam tant li llum huwa possibli tfondi qniepen li jsemmgħu nota ta' qniepen ferm ikbar u itqal minnhom. Dan qed isir billi l-qanpiena tkun kif insejjħulha /ight profile jiġifieri l-qanpiena tkun ta' sagoma irqiqa biex tipproduċi it-tonalità profonda. Per eżempju nota ta' qanpiena ta' 10 tunellati Ilum possibli tagħmilha b'waħda ta' 7 tunellati. Profil ta' qanpiena rqiqa ġeneralment jitlob ukoll ilsien irqiq u ħafif minnħabba l-biża li jaqsamha. Qniepen irqaq u ilsna ħfief ma jistgħu qatt isemmgħu leħen ta' qanpiena profonda b'tokk mogħni b' harmonics ikkontrollati. Huma biss dawn ir-riċetti li jassiguraw li sett qniepen ikun state of the art. Bosta nies jistaqsuni — imma qanpiena xi kemm isservi2 It-tweġiba tiegħi hija li ma tantx wieħed jista jagħti età ta' durabiltà lill-qanpiena minnħabba diversi fatturi li jiddeterminaw kemm ħajjitha għandha tkun twila. It-tweġiba tiddependi minn dawn il-fatturi: a) kinitx qanpiena tajba b) kemm intużat, c) intużatx ħażin, d) kelliex manteniment tajjeb. Hu x'inhu l-każ, li huwa żgur hu li qanpiena għandha isservi għal diversi sekli, sew jekk tajba jew daqxejn inqas tajba: proprju għalhekk wieħed jista jiġġudika l-kwalità tal-qniepen (b'emfasi fuq dik mużikali) ftit aħjar.